Bethlen Kata

Betleni Bethlen Kata (ragadványnevén: árva Bethlen Kata; Bonyha, 1700. november 25. – Fogaras, 1759. július 29.) a barokk korszak első írónői közül az egyik legismertebb.

Élete

Bethlen Kata Erdélyben, Bonyhán született, Bethlen Sámuel (1663–1708), Kis-Küküllő vármegye főispánjának negyedik gyermekeként. Édesanyja, borsai Nagy Borbála 1717. szeptember 11-én férjhez adta lányát, kedvenc mostohafiához, gróf Haller Lászlóhoz. Miután ő 1719. június 1-jén meghalt, az anya 1722. május 26-án az özvegy gróf Teleki József főispánhoz adta hozzá, aki 1732. november 1-jén meghalt, s Bethlen Kata ettől kezdve nevezte magát Árvának.

Haller Lászlótól három (Sámuel [1718–1720], Pál [1718–1794], Borbála [1719–1770]), Teleki Józseftől pedig tíz (László, Sára, Zsuzsanna, József, Judit, Zsigmond, Gábor, Klára, István, Júlia) gyermeke született.

Támogatta az erdélyi magyar református egyházközségeket és iskolákat; saját könyvtára is jelentős volt. Ajtai (Abod) Mihályt és Bod Pétert leideni tanulmányait saját költségén támogatta; majd utóbbit udvari lelkészének és könyvtárosának fogadta fel. Könyvtárát a nagyenyedi kollégiumra hagyományozta.

Bethlen Kata 1759. július 29-én hunyt el Fogarason, s az ottani református templomban temették el.

Művei

 Bujdosásnak emlékezetköve, mellyet a' Kristus Jésusnak dítséretire szép imádságoknak drágaköveiből öszverakott egy bujdosó; Brauer Ny., Lőcse, 1726
 Bujdosásnak emlekezet-köve, mellyet, az őrökké valo halmok kivánságának a' Kristus Jesusnak szentséges nevének leg-felségesebb ditséretire, szép imádságoknak faragás nélkül való drága köveiből őszve- rakott és fel-emelt egy bújdosó a' maga' szívében; Margitai János, Debrecen, 1733
 Védelmezö, erös pais (Szeben, 1759)
 Gróf Bethleni Bethlen Kata életének maga által való rövid leírása (A mű első kiadásáról hiányzik az év és a hely megjelölése. Feltételezés, hogy Páldi István kolozsvári nyomdájában készült 1762-ben.)
 Gróf Bethleni Bethlen Kata életének maga által való leírása; kiad. K. Papp Miklós; Stein J., Kolozsvár, 1881
 Széki gróf Teleki Józsefné bethleni Bethlen Kata grófnő írásai és levelezése. 1700-1759, 1-2.; tan. Szádeczky Kardoss Lajos; Grill, Bp., 1922 
 Bethlen Kata önéletírása; sajtó alá rend., bev., jegyz. Sükösd Mihály; Szépirodalmi, Bp., 1963 (Magyar századok)
 Bethlen Kata önéletírása; szöveggond., utószó, jegyz. Bitskey István; Szépirodalmi, Bp., 1984 (Olcsó könyvtár)
 Árva Bethlen Kata levelei; sajtó alá rend. Lakatos-Bakó Melinda; Erdélyi Református Egyházkerület, Kolozsvár, 2002
Bethlen Kata önéletírása; Fapadoskonyv.hu, Bp., 2010 (Nyitott kertek, női emlékírók)
 Bethlen Kata orvosló könyve. Anno 1737; sajtó alá rend. S. Sárdi Margit; Attraktor, Máriabesnyő, 2012 (Intra Hungariam...)

Művek róla, szépirodalmi feldolgozások 
 Bod Péter: Néhai méltóságos gróf bethleni Bethlen Kata asszony ö nagysága világi életének s boldog megoszlattatásának versekbe foglaltatása (1762)
 Vásárhelyi János: Árva Bethlen Kata öröme. Életkép a Bethlen Kata udvarházából; Minerva, Kolozsvár, 1930
 Hegyaljai Kiss Géza: Bethlen Kata élete; Országos Református Szeretetszövetség, Bp., 1939 (Népbarát)
 Nagy Mózes Erzsébet: Árva Bethlen Kata koronája; Református Szeretetszövetség, Debrecen, 1939 (Népbarát)
 Szabó Gyula: Ostorod volt-e Rodostó? Történelmi különtudósítások; Kriterion, Bukarest, 1991
 Kocsis István: Árva Bethlen Kata. Öt dráma; Felsőmagyarország, Miskolc, 1998
 
 Józsa Judit kisplasztikája
 Németh László drámája
 Kocsis István: Árva Bethlen Kata (Az újrakezdő)

Jegyzetek

Források

További információk 
 Írásai és levelezése 1. (Magyar Pavilon)
 Írásai és levelezése 2. (Magyar Pavilon)
 Tiszta, fényes drága bíbor, mellyet amaz áldott emlékezetű Bethlen Kata egész életében megszerzett mellyről midőn teste földbe takarítatnék tanúságot tett Bod Péter; Páldi Ny., Kolozsvár, 1762
 Szádeczky Lajos: Gróf Bethlen Kata élete és végrendeletei. 1700–1759; Athenaeum Ny., Bp., 1895
 Győry Tibor: Bethlen Kata grófnő. 1700–1759; Pesti Lloyd-társulat Kny., Bp., 1900 (Az Orvosi Hetilap tudományos közleményei)
 Juhász Sándor: Bethlen Kata. Történeti rajz; Hornyánszky Ny., Bp., 1900 (Koszorú. A Magyar Protestáns Irodalmi Társaság népies kiadványai)
 Gróf bethleni Bethlen Kata gróf Teleki Jó'sefné a maga számára gyüjtögetett magyar bibliotékájának lajstroma; összveírta Bod Péter; Hornyánszky Ny., Bp., 1911
 Hegyaljai Kiss Géza: Árva Bethlen Kata (Gróf Széki Teleki József özvegye) 1700–1759. Tanulmány a XVIII. századi magyar irodalom köréből; Hornyánszky, Bp., 1922
 Palotay Gertrud: Árva Bethlen Kata fonalas munkái; Minerva Ny., Cluj-Kolozsvár, 1940 (Erdélyi tudományos füzetek)
 Simon Melinda–Szabó Ágnes: Bethlen Kata könyvtárának rekonstrukciója; bev. Deé Nagy Anikó; Scriptum, Szeged, 1997 (A Kárpát-medence koraújkori könyvtárai)
 Németh S. Katalin: A levélíró Bethlen Kata; Akadémiai Ny., Bp., 1979

Kapcsolódó szócikkek 

Erdélyi magyar történelmi személyek
Kata
Magyar nők
Magyar mecénások
1700-ban született személyek
1759-ben elhunyt személyek
Magyar emlékírók